สอบถามหน่อยครับคือผมสงสัยว่าถ้าเป็นใส้ติ่อักเสบใสติ่งอักเสบนี้นจะแตกภายในกี่วันครับเพราะผมรู้สึกปวดท้องด้านขวามาตั้งแต่วันจันทร์วันนี้วันพฤษหัสบดีผมเลยสงสัยถ้าผมเป็นเนี่ยใส้ติ่งมันจะแตกภายในกี่วันครับ
สวัสดีค่ะ Earth,อาการของโรคไส้ติ่งอักเสบนั้น จะมีอาการปวดท้องที่มีลักษณะต่อเนื่องและปวดแรงขึ้นเรื่อยๆ โดยเริ่มอาจปวดแน่นตรงลิ้นปี่คล้ายโรคกระเพาะ บางคนอาจปวดบิดเป็นพักๆ รอบๆ สะดือ คล้ายอาการปวดแบบท้องเสีย ต่อมาจะมีอาการคลื่นไส้ อาเจียน เบื่ออาหาร บางรายอาจมีท้องเสียร่วมด้วย ต่อมาอีก 3-4 ชั่วโมง อาการปวดจะย้ายมาที่ท้องน้อยข้างขวา มีลักษณะปวดเสียดตลอดเวลา และจะเจ็บมากขึ้นเมื่อมีการเคลื่อนไหวตัว และจะมีไข้ต่ำๆ ร่วมด้วยอาการปวดจะเป็นรุนแรงมากขึ้นภายใน 1-2 วัน จนมักจะทนไม่ได้ และต้องมาโรงพยาบาล หากปล่อยไว้ ก็อาจเกิดไส้ติ่งแตกได้ ซึ่งจะเริ่มเกิดได้หลังจากมีอาการปวดท้องไปแล้วประมาณ 36 ชั่วโมงค่ะ ซึ่งเมื่อแตกแล้ว อาการปวดทจะเป็นทั่วทั้งท้อง ท้องแข็ง มีไข้ขึ้นสูง และอาจทำให้เกิดความดันโลหิตต่ำและช็อกได้ดังนั้น หากอากรปวดท้องด้านขวา เป็นมาตั้งแต่วันจันทร์แล้ว ก็ไม่น่าเป็นไส้ติ่งอักเสบค่ะ เพราะหากผ่านมาจนถึงวันนี้ ไส้ติ่งก็น่าจะแตกแล้ว และอาการปวดก็จะเป็นรุนแรงจนทนไม่ได้ดังนั้น อาการปวดจึงน่าจะเกิดจากสาเหตุอื่นๆ เช่น ลำไส้อักเสบ มีท้องผูก มีนิ่วในถุงน้ำดี (จะปวดทางด้านขวาบน) มีเนื้องอกหรือมะเร็งในลำไส้ เป็นต้น ซึ่งหากอาการปวดท้องไม่ดีขึ้น หรือไม่หายไป แนะนำควรพบแพทย์เพื่อตรวจและรักษาค่ะ